stanford-oval/wikipedia huggingface dataset:
וינטרופ רוקפלר
חיים אישיים

על פי מאמר בעיתון Texas Monthly, קנדיס ג'ונסון (לבית וות'רבי), שלימים נודעה כאשת חברה ביוסטון בשם קנדי מוסלר, הייתה במערכת יחסים עם רוקפלר במהלך שירותו הצבאי בדרום.
בפברואר 1948 נשא רוקפלר לאישה את השחקנית ברברה "בובו" סירס. קודם לכן היא הייתה נשואה לאיש החברה הגבוהה מבוסטון, ג'ון סירס הבן. חתונת הזוג התקיימה בפלורידה ובקבלת הפנים הופיעה מקהלה בשירי ספיריטואלז. בספטמבר אותה שנה נולד בנם, וינטרופ פול רוקפלר, שלימים כיהן כסגן מושל ארקנסו מ-1996 ועד למותו ב-2006. השניים נפרדו ב-1950 והתגרשו ב-1954.
ביוני 1956 נישא רוקפלר בשנית לאשת החברה ילידת סיאטל ג'נט אדריס, אמא לשני ילדים מנישואיה הקודמים. לשניים לא נולדו ילדים והם התגרשו זמן קצר לאחר תום כהונתו של רוקפלר כמושל ב-1971. כגברת הראשונה של ארקנסו, גילתה ג'נט עניין בסוגיות הקשורות לבריאות הנפש.
בספטמבר 1972 אובחן אצל רוקפלר סרטן הלבלב שלא ניתן היה לרפאו בניתוח, והוא החל בסבב של טיפולי כימותרפיה. עם שובו לארקנסו נתקף הציבור בהלם ממראהו הכחוש.
וינטרופ רוקפלר נפטר בפאלם ספרינגס, קליפורניה ב-22 בפברואר 1973, בגיל 60. גופתו נשרפה ואפרו נטמן בחוות וינרוק.
מורשתו והנצחתו

מורשתו של וינטרופ רוקפלר משתקפת באין ספור פעילויות הצדקה, המלגות ופעילויות "קרן וינטרופ רוקפלר" (Winthrop Rockefeller Foundation) ו"קרן הצדקה על שם וינטרופ רוקפלר" (Winthrop Rockefeller Charitable Trust), כולל "וינרוק אינטרניישנל" (Winrock International), מוסד ללא כוונת רווח בינלאומי שבסיסו בליטל רוק ומשימתו היא להעצים אנשם מוחלשים, להרחיב את ההזדמנויות הכלכליות ולשמור על משאבי הטבע. קרן וינטרופ רוקפלר מספקת מימון למיזמים ברחבי ארקנסו לעידוד פיתוח כלכלי, חינוך וצדק גזעי וחברתי. ב-1964 ייסד רוקפלר את מוזיאון המכוניות בהר פטיט ג'ין, שלאחר מותו ב-1973 הועבר לידי מערכת הפארקים המדינתיים של ארקנסו, והוקם מוסד ללא כוונת רווח לניהול המוזיאון. במרץ 2007 התחייבה קרן הצדקה למימון בסכום של 100,000 דולר לפעילות השוטפת אם המוזיאון יגייס סכום זהה עד סוף השנה.
מכון וינטרופ רוקפלר (Winthrop Rockefeller Institute), שהוקם ב-2005, הוא מוסד ללא כוונת רווח בפטיט ג'ין שמטרתו להמשיך את גישתו השיתופית של וינטרופ רוקפלר ליצירת שינוי מהפכני, והוא ארגון תומך של מערכת אוניברסיטת ארקנסו. קרן הצדקה העניקה ב-2018 למוסד תרומה של 100 מיליון דולר, שמוחזקת על ידי מוסד אוניברסיטת ארקנסו.
דמותו של רוקפלר הופיעה על שער המגזין טיים ב-2 בדצמבר 1966.
מרכז הקניות וינרוק באלבקרקי, ניו מקסיקו קרוי על שמו של רוקפלר. הוא הקים את המרכז במסגרת יחסים עם אוניברסיטת ניו מקסיקו.
לקריאה נוספת

Sobel, Robert, and John Raimo, eds. Biographical Directory of the Governors of the United States, 1789–1978, Vol. 1, Westport, Conn.; Meckler Books, 1978, pp. 95-96.
Winthrop Rockefeller: From New Yorker to Arkansawyer, 1912-1956, John A. Kirk, Fayetteville: University of Arkansas Press, 2022.
Memoirs, David Rockefeller, New York: Random House, 2002.
The Life of Nelson A. Rockefeller: Worlds to Conquer, 1908–1958, New York: Doubleday, 1996.
Winthrop Rockefeller, Philanthropist: A Life of Change, John L. Ward, Fayetteville: University of Arkansas Press, 2004.
Agenda for Reform: Winthrop Rockefeller As Governor of Arkansas, 1967–71, Cathy Kunzinger Urwin, Fayetteville: University of Arkansas Press, 1991.
"Friendly Rivalry: Winthrop Rockefeller Challenges Orval Faubus in 1964", Billy Hathorn, Arkansas Historical Quarterly, Vol. 53, No. 4 (Winter 1994), 446–473.
הערות שוליים

↑  Diane Divers Blair (1938-2000) and Jay L. Barth (born 1939), Arkansas Government and Politics, 2nd ed. (Lincoln, Nebraska: University of Nebraska Press, 2005), p. 71.
↑  Diane Divers Blair (1938-2000) and Jay L. Barth (born 1939), Arkansas Government and Politics, 2nd ed. (Lincoln, Nebraska: University of Nebraska Press, 2005), p. 340.
↑  "The Law: Clemency in Arkansas". 11 January 1971. Archived from the original on December 2, 2008.
↑  Hollandsworth, Skip (17 November 2021). "The Notorious Mrs. Mossler". Texas Monthly.
↑  "Winrock International", The Encyclopedia of Arkansas History & Culture.
↑  "wmcstations.com via AP". wmcstations.com. Archived from the original on 27 September 2007.
↑  "Our History". Winthrop Rockefeller Institute.
↑  U.S. Edition, December 2, 1966 Vol. 88 No. 23 Time Magazine
↑  "Mid-Heights - A Sense of Place - Albuquerque's Environmental Story". Archived from the original on 2006-07-21.
| --- | --- |
בקרת זהויות :  NLI: 987007315072705171  GND: 129569461  ISNI: 0000 0000 2949 7576  LCCN: n90693322  SNAC: w6c54g1q  VIAF: 62631944   WorldCat (עם VIAF): 62631944
איפה אתה חי? (סדרת טלוויזיה, 2015)

| --- | --- |

 סוגה:  דרמה קומית 
 יוצרים:  חי דוידוב רונן דוידוב צפריר קוחנובסקי
 כותבים:  חי דוידוב  רונן דוידוב  גיא סידיס (תסריטאי ראשי)  שירי טל חן קלימן (עורכת תסריט)
 בימוי:  ירון שילון
 שחקנים:  רבקה מיכאלי חי דוידוב רונן דוידוב עדי הימלבלוי לירז צ'רכי אליק שמעונוב  אריאל רעיה איסחקוב חפיציגול שמואלוב אושרוב
 ארץ מקור:  ישראל 
 שפות:  עברית, בוכרית, רוסית
 מספר עונות:  2 
 מספר פרקים:  21
 הפקה
 מפיק:  מפיקה ראשית: מירי עזרא  מפיק ועורך אחראי: צפריר קוחנובסקי
 מפיקים בפועל:  קינן אלדד
 חברת הפקה:  טי. טי. וי הפקות בע"מ
 עורכים:  ירון רודה
 אתר צילומים:  תל אביב-יפו, בוכרה 
 צלמים:  צלם ראשי: אלעד דבי
 מוזיקה:  אלדד ציטרין  אירית דקל (שיר פתיחה)
 אורך פרק:  40 דקות
 שידור
 רשת שידור:  הערוץ הראשון כאן 11
 פורמט (תמונה):  HDTV i1080
 פורמט (קול):  סטריאו
 תקופת שידור מקורית:  12 במרץ 2015 – 26 בפברואר 2018
 קישורים חיצוניים
 http://www.kan.org.il/Program/?catId=68
 דף התוכנית ב-IMDb
 
"איפה אתה חי?" היא סדרת דרמה קומית בת שמונה פרקים, ששודרה מה-12 במרץ 2015 עד ה-2 ביולי 2015 בערוץ הראשון. הסדרה נוצרה על ידי צפריר קוחנובסקי והאחים חי דוידוב ורונן דוידוב שמשחקים בתפקידים ראשיים.
הקומדיה עוסקת בחי שם טוב, צעיר שהשתחרר זה עתה מהצבא, תושב שכונת תל כביר בתל אביב, בן למשפחה בוכרית מסורתית, העובד בעסק הצילום המשפחתי יחד עם אביו ואחיו בכור. חי, המגולם על ידי רונן דוידוב, מעוניין להשתחרר מהעתיד שמתכננת לו משפחתו: להמשיך לעבוד בעסק המשפחתי, ולהינשא לבת העדה. הוא מצליח להתקבל ללימודי משחק, למורת רוחה של משפחתו.
העונה השנייה, בת 13 פרקים, צולמה ב-2017 בבוכרה ובישראל ועלתה לשידור ב-4 בדצמבר 2017 בערוץ כאן 11.
תקופת שידור מקורית

| עונה | עונה | פרקים | פרקים | שודרה לראשונה (ישראל)> הפרק הראשון | שודרה לראשונה (ישראל)> הפרק האחרון |
| --- | --- | --- | --- | --- | --- |
|  | 1 | 8 | 8 | 12 במרץ 2015 | 2 ביולי 2015 |
|  | 2 | 13 | 13 | 4 בדצמבר 2017 | 26 בפברואר 2018 |
עלילה > עונה ראשונה

העלילה מבוססת על החיים האמיתיים של האחים היוצרים. האח הצעיר, חי, מבקש לפרוץ את גבולות המשפחה המסורתיות ולהפוך לשחקן. זאת בניגוד לציפיות של הוריו, לפיהן הוא צריך להמשיך את העסק המשפחתי, חנות הצילום של האב בה גם עובד האח הגדול, בכור. מחי גם מצופה להתחתן עם בת דודתו ולנהל חיים צנועים ומסורתיים. אל עבר חברתו של חי, דפי, מושמעות בדיחות בשל מוצאה האשכנזי. מוצאה ואורח חייה הליברלי וחילוני של דפי מעוררים התנגדות מצד משפחתו של חי. ברקע גם מתפרקת משפחתו המצומצמת של האח בכור בעקבות בגידותיו באשתו מרגו.
עלילה > עונה שנייה

העונה השנייה נפתחת עם מסעם של האחים, חי ובכור (חי ורונן דוידוב), לבוכרה, כדי למצוא ולהביא את ספר התורה של סבם. בעיוות של הגורל הם מוצאים את עצמם על אותה טיסה עם דפי (עדי הימלבלוי) שנמצאת בדרכה להודו וסופת חול מונעת ממנה להמשיך ליעדה ותוקעת את השלישייה יחד בבוכרה למשך כמה ימים. יחד הם עוברים מסע שמחבר אותם אל שורשיהם וזה אל זו. אחותם הצעירה מלי יוצרת מערכת יחסים עם גיא, שמוצאו אשכנזי, והם מחליטים להתחתן.
לאחר חזרתם מאוזבקיסטן מחליט חי להקים את התיאטרון הבוכרי העברי הראשון. המשפחה הופכת לשותפה מעורבת בתיאטרון וכך מקום המפלט של חי הופך להמשך ישיר של חיי המשפחה שלו מהם הוא מנסה לברוח בכל פעם מחדש.
בפרק האחרון נערכת החתונה של מלי וגיא. חי מציע נישואין לאסתי, אך היא מסרבת.
השחקנים ודמויותיהם > שחקנים ראשיים

חי שם טוב (רונן דוידוב) - בנם של מליקה ואבו, צעיר בוכרי שחלומו להיות שחקן.
בכור שם טוב (חי דוידוב) - בנם הבכור של מליקה ואבו, ואחיהם הגדול של חי ומלי. גס רוח ולעיתים אף אגרסיבי, בוגד באשתו עם נסטיה.
מלי (בחמל) שם טוב (אריאל רעיה איסחקוב) - האחות הצעירה של חי ובכור ובתם של מליקה ואבו שם טוב, לקראת סוף עונה 2 מתחתנת עם גיא.
מליקה שם טוב (רבקה מיכאלי) - אם המשפחה השתלטנית. מרבה להתערב בחיי ילדיה, ללא רצונם.
אבו שם טוב (אליק שמעונוב) - אב המשפחה. אדם לבבי ואיש משפחה למופת שתומך בילדיו בכל אשר יעסקו.
דפי (דפנה) אורן (עדי הימלבלוי) - צעירה אשכנזייה אשר לומדת משחק עם חי, ובהמשך מושא אהבתו.
מרגו שם טוב (לירז צ'רכי) - אשתו המסורה של בכור ואם שני ילדיו, ובהמשך חווים בעיות בנישואין.
סבתא חפציגול (חפציגול שמואלוב אושרוב) - סבתא של חי ובכור. מרבה לתת עצות, הן למשפחתה והן למקשיבים לתוכנית הרדיו שלה בשפה הבוכרית.
השחקנים ודמויותיהם > שחקני משנה

אפרים אלוני (טוביה צפיר) - מורה למשחק של חי ושל דפי. הדמות היא הומאז' לניסן נתיב.
אסתי דמטוב (שנטי השנטי) - השידוך של חי שנועדה "להחליף" את דפי. מתמחה בעריכת דין בוכרית מבית טוב שבסוף תופסת את מקומה של דפי.
גיא גורביץ (ניר זליחובסקי) - עובד עם מלי בחברת הגרפיקה, בהמשך הם יוצאים יחד ולבסוף מתחתנים.
אלעד (אדי קבטנר) - לומד משחק עם חי, מעלה ביחד עם חי מופע.
עופר (בצלאל בורוכוב) - לומד משחק עם חי, מעלה ביחד עם חי מופע.
יהודה דמטוב (רומן שמחייב - עונה 1; גרא סנדלר - עונה 2) - אבא של אסתי. (בעקבות הרצח של שמחייב הוא הוחלף על ידי גרא סנדלר)
אדיר (גל אמיתי - עונה 2) - עורך דין ונוטריון, עובד עם אסתי ושותף במשרד עורכי הדין.
ציפורה גורביץ' (ליליאן ברטו - עונה 2) - אמא של גיא, סקסולוגית בעלת קליניקה.
דב גורביץ' (רמי שטרן - עונה 2) - אבא של גיא.
רב (שמעון מימרן - עונה 2) - רב בית הכנסת השכונתי.
עמיקם (דן תורן - עונה 2) - מנהל צוותא, אחראי להופעות תיאטרון, עוזר לחי וחבריו להופיע עם המערכונים שלהם.
השחקנים ודמויותיהם > שחקנים אורחים

רחל אחונוב (מאיה חודאיידאטוב) - השכנה החטטנית של מליקה, שנכנסת לבקר לעיתים תכופות מדי.
ישראל (יגאל עדיקא) - יו"ר עמותה של הקהילה הבוכרית בתל אביב.
נסטיה (גאלה קוגן - עונה 1) - הייתה החברה של בכור בילדות. בכור נפרד ממרגו כדי לחזור אליה ועוברים לגור ביחד.
שמחה בנגייב (אלכסנדר סנדרוביץ' - עונה 1) - לקוח של העסק המשפחתי של משפחת שם טוב ששוכר את שירותם למען הברית מילה של נכדו.
אור (עידן אשכנזי - עונה 1) - חבר ילדות של מלי אשר נפגש עמה במסיבה בפתאומיות ומקיים עמה יחסי מין בשירותי המועדון.
עליזה (אירית דקל - עונה 1) - בת דודתם של השם-טובים וחברה טובה של מלי, מליקה מנסה לשדך אותה לחי.
טליה אורן (ענת עצמון - עונה 1) - שחקנית מפורסמת, אמא של דפי, וחברה של אפרים מנהל בית הספר למשחק.
אפרת (מאיה שמחי - עונה 2) - מנהלת מפולפלת של חנות הכלות.
אבא של דפי (צפריר קוחנובסקי - עונה 1) - איש עסקים.
ליילה (אופירה רחמים - עונה 1) - מגדת עתידות ערביה-נוצרייה שנותנת למליקה רמזים על עתיד ילדיה.
בנבנישתי (יניב סוויסה - עונה 2) - המפיק המוזיקלי של מרגו, בעל מועדון קריוקי ששרה בו מרגו.
אלינה (טטיאנה מחלינובסקי - עונה 2) - עורכת דין, עובדת עם אסתי במשרד עורכי הדין.
ירדן (ירדן ברכה - עונה 2) - עורכת דין, עובדת עם אסתי במשרד עורכי הדין.
אומלופ הט ניוסבלד לנשים

| --- | --- |
 מדינות:  בלגיה בלגיה
 סוג:  חד יומי
 חודש:  סוף פברואר/תחילת מרץ
 היסטוריה
 התקיים לראשונה:  2006
 מרוצים עד כה:  20
 מנצח ראשון:  הולנד סוזן דה חוד
 מוביל במספר הניצחונות:  הולנד סוזן דה חוד   שוודיה אמה יוהנסון   הולנד אנה ואן דר ברחן   הולנד אנמיק ואן פלוטן  
 מנצח אחרון:  בלגיה לוטה קלאס
 שנת מרוץ אחרונה:  2025
 
אומלופ הט ניוסבלד לנשים (בהולנדית: Omloop Het Nieuwsblad-vrouwen) הוא מהדורת הנשים של מרוץ האומלופ הט ניוסבלד, מרוץ אופני כביש חד-יומי שנערך בבלגיה. מרוץ הנשים מתקיים מאז שנת 2006.
היסטוריה

המרוץ נוסד בשנת 2006, כ-61 שנה לאחר היווסדו של מרוץ הגברים. במהדורה הראשונה שכללה 86 קילומטרים והוזנקה מדירלייק, כשהסתיימה בדינזה. סוזן דה חוד ההולנדית ניצחה בה, כשהיא מקדימה את מרים מלחרס-ואן פופל ההולנדית ואת טניה הנס הגרמנית. שיאניות הניצחונות במרוץ הן סוזן דה חוד, שניצחה כאמור ב-2006 וגם ב-2009, אמה יוהנסון, שניצחה ב-2010–2011, אנה ואן דר ברחן (2015, 2021) ואנמיק ואן פלוטן (2020, 2022).
המרוץ מהווה חלק מקלאסיקות האביב של הנשים, ונחשב לאחד מהחשובים שבהם, כשהוא כולל קטעים על אבני מרצפות לאורך המרוץ. בדומה לגברים, גם מהדורת הנשים נחשבת למרוץ הפותח של עונת הקלאסיקות. הוא מתקיים באותו היום של מרוץ הגברים, אך יותר מוקדם. ב-2016 הפך לחלק מסבב מרוצי הוורלד של הנשים.
אורכו של מסלול הנשים הוא כ-120 קילומטר (לעומת כ-200 קילומטר במרוץ הגברים). אולם, בשנים האחרונות 60 הקילומטרים האחרונים במרוץ זהים בשני המרוצים, כולל המעלה המפורסם, המור ון חררדסברגן, המרוחק כ-20 ק"מ מקו הסיום בעיר נינובה.
מנצחות

| שנה | רוכבת |
| --- | --- |
2006: הולנד סוזן דה חוד
2007: דנמרק מיה בקר לקוטה
2008: הולנד קריסטן ווילד
2009: הולנד סוזן דה חוד
2010: שוודיה אמה יוהנסון
2011: שוודיה אמה יוהנסון
2012: הולנד לוס חונוויק
2013: אוסטרליה טיפאני קרומוול
2014: הולנד איימי פיטרס
2015: הולנד אנה ואן דר ברחן
2016: בריטניה ליזי ארמיטסטד
2017: הולנד לוסינדה בראנד
2018: דנמרק כריסטינה סיגארד
2019: הולנד שנטל בלאק
2020: הולנד אנמיק ואן פלוטן
2021: הולנד אנה ואן דר ברחן
2022: הולנד אנמיק ואן פלוטן
2023: בלגיה לוטה קופקי
2024: הולנד מריאנה ווס
2025: בלגיה לוטה קלאס
ראו גם

אומלופ הט ניוסבלד
אחת אפס אפס

| --- | --- |

 סוגה:  דרמה, אקשן, מתח
 יוצרים:  אמיר מן
 כותבים:  אמיר מן
 בימוי:  אמיר מן
 שחקנים:  עמוס תמם, אפרת דור, ריקי בליך, גולן אזולאי, שרון אלכסנדר, זהר שטראוס, מוריס כהן
 ארץ מקור:  ישראל
 שפות:  עברית
 מספר עונות:  3
 מספר פרקים:  30
 הפקה
 מפיק:  אוריאנה גבעולי גניגר
 מפיקים בפועל:  שי אינס, דפנה פרנר
 חברת הפקה:  ארצה הפקות
 עורכים:  ארן אמיר, דניאל אביצור
 צלמים:  רם שוויקי
 אורך פרק:  40 דקות
 שידור
 רשת שידור:  ערוץ 10
 תקופת שידור מקורית:  24 באוקטובר 2011 – 5 בינואר 2015
 קישורים חיצוניים
 דף התוכנית ב-IMDb
אחת אפס אפס הייתה סדרת אקשן משטרתית ישראלית ששודרה בערוץ 10 החל מ-24 באוקטובר 2011. הסדרה עוקבת אחרי החוקר המשטרתי אריק ארבל ושותפיו לעבודה. הסדרה נחשבת לדרמה המצליחה ביותר בהיסטוריה של ערוץ 10 וגם לוותיקה ביותר.
רקע

בפרקי הסדרה מוצגים מקרי פשע נפרדים לכל פרק, שבהם מטפל החוקר הבכיר אריק ארבל. לצד זאת, העלילה עוסקת בירי שביצע ארבל בראש ארגון פשע אסריאן בביוף, ירי שבוצע כהגנה עצמית ופצע את העבריין, בזמן שארבל התחקה אחריו.
העונה הראשונה של הסדרה צולמה בבית ההסתדרות לשעבר ברחוב קריניצי ברמת גן. העונה השנייה צולמה בפתח תקווה בבניין השייך לחברת נוימן תעשיות פלדה ובעבר אף הושכר למפלגת קדימה ברחוב שמואל מילס 1 ועלתה לשידור ב-2 ביוני 2014.
שחקנים > שחקנים ראשיים

אריק ארבל (עמוס תמם) – חוקר בכיר במשטרת ישראל בדרגת רב פקד. אשתו רונית תפסה אותו בוגד בה ועזבה אותו. יש לו בן בשם תום, שמהווה ציר יציב בחייו, אך הוא כמעט ולא נוכח בחייו, מאחר שהוא שקוע בעבודה.
אלכס יודאיוב (אפרת דור) – שוטרת בתחנה, היא נצמדת לעזרא ולומדת ממנו איך לפתור מקרים לאט ובהגיון.
מוטי בן עמי (מוריס כהן) – שוטר בתחנה, בן גילו של אריק ושותף מלא להרפתקאות שלו. מכיר את השטח והשטח מכיר אותו. העבריינים קוראים לו "מוטי המניאק" בגלל כל הפושעים שהוא כבר הכניס לכלא.
אסריאן (אסי) בביוף (זהר שטראוס) – רב פושעים אינטליגנטי, אחריו אריק עקב באובססיביות בשנה האחרונה. אירוע דרמטי בפרק הפותח של הסדרה הופך את מערכת היחסים בין אריק לבינו למורכבת מאוד. בביוף הוא הנבל הראשי של הסדרה. מת בסוף העונה השלישית.
אנטולי אלשנסקי (ולדימיר פרידמן) – איש הסוד של בביוף שעובד איתו כבר המון שנים. אביה הביולוגי של אלכס.
שחקנים > שחקני משנה

דניאל (דני) בביוף (אלי אלטוניו) – אחיו של ראש המאפיה הגדול, קשה לו להשלים עם העובדה שרק אחיו מנהל את המאפיה ולא הוא. בעונה השנייה הוא בכלא כיוון שהוא שלח את האחים איבנוב לרצוח את יובל (בנו של זאב) ואת רונית.
עזרא סימנטוב/אלחנני (גולן אזולאי) – בלש בגיל העמידה, איטי ומחושב, מתייחס לחקירותיו בסבלנות.
גדעון ברקוביץ' (שרון אלכסנדר) – ברקוביץ' הוא מפקד היחידה, שאכפת לו בעיקר מהקידום של עצמו. הוא אוהב לראות מעצרים של היחידה בחדשות. מושחת, שיינברג סוחט אותו שיעביר לו מידע ויעצור את התיק תמורת קידום.
רונית ארבל (ריקי בליך) – גרושתו של אריק ואם בנו. עובדת כרופאה ובין המשמרות שלה לשלו הם כמעט לא מתראים.
עברי (הנרי דוד) (עונה 1) – שוטר, נהרג בפרק הראשון, עמד להתחתן, חברו הטוב ביותר של אריק.
אפי (דן מור) (עונה 1) – בלש צעיר ביחידה אך מנוסה מאוד במשטרה מומחה בכלי נשק כבדים ומוצג כאלים.
יונתן בר-און (אלון פדות) (עונה 1) – בר און הוא חוקר יאחב"ל יעיל ויסודי, היחס בינו לבין אריק הוא עוין.
זאב תורג'מן (שלום שמואלוב) (עונה 1) – מאפיונר שאריק הכניס לכלא, ראש משפחת הפשע.
יובל תורג'מן (דניאל גד) (עונה 1) – הבן של זאב, נרצח בסוף העונה הראשונה על ידי האחים איוואנוב.
בני תורג'מן (הרצל טובי) (עונה 2) – אחיו של זאב ודוד של יובל.
מרינה יודאיוב (נטשה מנור) – אמא של אלכס.
רוני לסקוב (דניאל סליצר) (עונה2-3) עיתונאי חוקר, חושף שחיתויות ונלחם על חייו מאיומים של הממסד והמאפיונרים שנשלחים לחסל אותו.
ליטל בן דוד (מירב שירום) (עונות 2-3) – שוטרת ירושלמית שעוברת למחוז יונתן, מאוהבת באריק.
אביגדור ארבל (אברהם סלקטר) (עונות 2-3) – אביו של אריק, אשר חולה בסרטן. מת בבית חולים מהתקף לב
שמואל שיינברג (גיל פרנק) (עונות 2-3) – סגן שר השיכון והבינוי, מושחת מיסודו.
שרון אבן (נתי קלוגר) (עונות 2-3) – חוקרת ממח"ש, הייתה פעם ביאחב"ל, שונאת את אריק במיוחד, סיימה קורס קצינים עם אריק.
מוקי (חיים זנאתי) (עונה 2) – שוטר מהיס"ם, חבר טוב של אריק, מת בתאונת אופנוע.
סקירת הסדרה

| עונה | פרקים | פרק בכורה | פרק סיום |
| --- | --- | --- | --- |
| 1 | 11 | 24 באוקטובר 2011 | 2 בדצמבר 2011 |
| 2 | 10 | 2 ביוני 2014 | 4 באוגוסט 2014 |
| 3 | 9 | 10 בנובמבר 2014 | 5 בינואר 2015 |
רייטינג

| פרק | תאריך שידור | רייטינג |
| --- | --- | --- |
| 1 | 24 באוקטובר 2011 | 14.1% |
| 2 | 31 באוקטובר 2011 | 13.7% |
| 3 | 7 בנובמבר 2011 | 13.3% |
| 4 | 14 בנובמבר 2011 | 12.1% |
| 5 | 21 בנובמבר 2011 | 13.5% |
| 6 | 28 בנובמבר 2011 | 13.1% |
| 7 | 5 בדצמבר 2011 | 11% |
| 8 | 12 בדצמבר 2011 | 11.3% |
בית ההסתדרות לשעבר ברמת גן ששימש כמטה המשטרה בסדרה.
אורים ותומים (סדרת טלוויזיה)

| --- | --- |

לוגו הסדרה
 סוגה:  דרמה, מתח
 יוצרים:  שוקי בן נעים, אלעד חן, אוהד זקבך
 כותבים:  שוקי בן נעים, אלעד חן, אוהד זקבך
 בימוי:  אריאל בנבג'י
 שחקנים:  יהורם גאון, דני גבע, צחי גראד, תום חגי, תום אבני, מוסא זחלקא, יהונתן מגון, ניר שטראוס, מון שביט, יניב סוויסה, אור בן מלך, נתי קלוגר, בועז בן צור, ערן איווניר, רונה ליפז-מיכאל, אלברט אילוז, ינון כהן, מתן לפיד, אוולין הגואל, עמי ויינברג
 פסקול:  כל כיוון, נינט טייב, רוקפור
 ארץ מקור:  ישראל
 שפות:  עברית
 מספר עונות:  1
 מספר פרקים:  12
 הפקה
 מפיקים בפועל:  אולפני הרצליה
 חברת הפקה:  אולפני הרצליה
 עורכים:  דב שטויר
 אתר צילומים:  ישראל
 אורך פרק:  כ-40 דקות
 שידור
 רשת שידור:  yes
 תקופת שידור מקורית:  15 במאי 2011 – 31 ביולי 2011
 קישורים חיצוניים
 yes.walla.co.il?w=1%2F10135
 דף התוכנית ב-IMDb
אורים ותומים היא סדרת טלוויזיה ישראלית מסוגת דרמת מתח ששודרה בחברת yes. הסדרה עלתה לשידור ב-15 במאי 2011 ומונה 12 פרקים. פרקה האחרון שודר ב-31 ביולי 2011.
עלילה

עלילת הסדרה עוסקת בישיבה התיכונית הבדיונית הר צור, ששמה לעצמה למטרה לגדל את הדור הבא של תלמידי החכמים בציונות הדתית.
הסדרה עוקבת אחרי חיי המורים, הרבנים, התלמידים וההורים בישיבה, בשנה בה הישיבה עוברת תהליך של חילוף משמרות, אחוזי ההרשמה הולכים ויורדים ובעיות כלכליות מאיימות על קיומה. ראש הישיבה הוותיק פורש ואת מקומו תופש חתנו הצעיר, הנחוש לחולל מהפכה חינוכית למורת רוחו של הסגל הוותיק. אך דווקא כאשר נראה שרוחות חדשות של פתיחות ורוך מנשבות בישיבה, הישיבה עוברת משבר קשה, כאשר גופתו של אחד התלמידים נמצאת במאגר המים הסמוך. תעלומת מותו לא נותנת מנוחה לאחד התלמידים, והוא מנסה לחקור מה באמת קרה שם. הסודות והשקרים שנחשפים תוך כדי החקירה שלו מאיימים לזעזע את אמות הסיפים של הישיבה, בה יש כלל אחד שאסור להפר: לכבס את הכביסה המלוכלכת בחוץ.
הדמויות

הרב גרנט (יהורם גאון) – ראש ישיבת הר צור הפורש, שמסתובב בה כמלך שנושל מתפקידו.
הרב חיים (דני גבע) – בוגר ישיבת הר צור וראשה הנוכחי, מנהל רומן עם נירה.
הרב אלישע (צחי גראד) - ר"מ (רב מחנך) ותיק בהר צור מהשנה הראשונה לקיומה. בוגר ישיבות חרדיות. קפדן ציניקן וסגפן.
יעקב מזוז (תום חגי) – תלמיד שישית בישיבת הר צור. בן למשפחה מזרחית מהקטמונים. חוקר את סיבת המוות של חברו לחדר .
ביני מלצר (תום אבני) - נער הפוסטר של ישיבת הר צור. נצר לשושלת של מצטיינים כפייתיים. הומוסקסואל בארון.
עוז (אור בן מלך) – תלמיד חדש בישיבת הר צור. בן להורים גרושים. אבא שלו חזר בתשובה וניסה להחזיר גם אותו על הדרך.
מוטי זקס (ערן איוניר) – איש עסקים מצליח ועשיר. בוגר ישיבת הר צור בעבר, ותורם כספי מרכזי שלה בהווה, ואבא של יניב זקס, התלמיד שמת.
מיכל  (מון שביט) – הבת של הרב חיים.
מרגלית זקס (רונה ליפז-מיכאל) - אשתו של מוטי זקס ואמא של יניב, התלמיד שמת.
נירה (נתי קלוגר) - אחותה הצעירה והמרדנית של מרגלית זקס.
פאדי (מוסא זחאלקה) - אחראי המטבח בישיבת הר צור.
מנחם לוזון (יניב סוויסה) - רכז ההדרכה של ישיבת הר צור, האחראי על המשמעת בפנימיית הישיבה.
שמעון (ניר שטראוס) - תלמיד הישיבה שהתקבל להר צור בגלל ייחוס משפחתי. מחזיק עמוק בבטן דחפים אפלים ואלימים.
קלישר (בועז בן צור) - אחד התלמידים בישיבה, עסקן בן עסקנים. הוא החבר הטוב ביותר של ביני מלצר, אבל מאחורי החברות יש גם קנאה גדולה.
הנדלר (מתן לפיד) - תלמיד מחונן בישיבה, הסובל מבעיות חברתיות.
הפקה

ישיבת "הר צור" תוארה בהשראת הישיבות נתיב מאיר ושעלבים, ששניים מיוצרי הסדרה נמנים עם בוגריהן.
הערות שוליים

↑  רותה קופפר,'"`UNIQ--nowiki-00000001-QINU`"'פתרון התעלומה בסדרה "אורים ותומים", באתר הארץ, 31 ביולי 2011
| --- | --- |
בקרת זהויות :  NLI: 987012423469305171
פרפקציוניזם

נערה מול מראה
בפסיכולוגיה, פרפקציוניזם הוא תכונת אישיות רב-ממדית ורכיב משותף להגדרותיו השונות הוא השאיפה לשלמות. פרפקציוניזם הוא דפוס קוגניטיבי והתנהגותי המתייחס לצורך של האדם לשאוף להיות מושלם או להיחשב לכזה, תוך הצבת סטנדרטים גבוהים מדי, ולעתים אפילו בלתי אפשריים. בעלי נטייה לפרפקציוניזם נוטים לביקורת עצמית מופרזת ולתהליכים של בדיקה עצמית אינטנסיבית ומגלים פחד ניכר מביצוע טעות או מכישלון.
חוקרי הפרפקציוניזם בעבר הדגישו מספר מצומצם של מאפיינים המגדירים את תכונת הפרפקציוניזם, בעוד המאפיין העיקרי שהודגש היה הצבת סטנדרטים גבוהים במיוחד לביצוע. הקושי העיקרי בהגדרה הצרה של המושג היה חוסר ההבחנה שנוצרה בין פרפקציוניסטים לבין אנשים שהם פשוט מוכשרים ומצליחים מאוד, בעלי דרישות עצמיות גבוהות. לכן התעורר צורך להבין לעומק את המושג ולהבחין בין הצבת סטנדרטים גבוהים שאין בהם כל דפוס פתולוגי, לבין דפוסי שאיפה לשלמות העלולים להיות שליליים.
פרפקציוניזם מוגבר עלול לעודד דחיינות, להוביל לדימוי עצמי נמוך ובמקרים קיצוניים לגרום להפרעות נפשיות כמו דיכאון, הפרעה טורדנית-כפייתית (OCD) או הפרעות אכילה. פרפקציוניזם נבדל מפחד מחוסר שלמות (אתלופוביה). המילונאי ראובן אלקלעי הציע במילוניו את החידוש שְׁלֵמוּתָנוּת. בכל זאת, האקדמיה ללשון המליצה את השימוש בצירופים כגון רדיפת שלמות או שאיפת שלמות במקום לקבוע את חידושו של ראובן אלקלעי.
המשגות

המחקרים הראשונים בנושא הפרפקציוניזם התרכזו בעיקר בהיבטיו השליליים של המושג, ונטו לראותו כחד-ממדי. כך לדוגמה פרפקציוניזם תואר כדפוס פתולוגי המוביל לרוב לפגיעה בתפקוד והמתאפיין בחשיבה דיכוטומית. המודלים החד-ממדיים גם קשרו בין פרפקציוניזם לבין התפתחותם של הפרעות אכילה.
הראשון שתיאר כי לפרפקציוניזם פנים מגוונות היה המאצ'ק (1978). הוא תיאר את המונח כבעל מבנה דו-ממדי, ועל כן ככזה שמערכת היחסית בין לבין משתנים אחרים עשויה להיות מעט יותר מורכבת. הוא זיהה פרפקציוניזם אדפטיבי, המתאפיין בהישגיות ובשאפתנות המובילות להתנהגות מכוונת מטרה. הפרפקציוניסט האדפטיבי נוטה לחוש סיפוק כשהוא ניצב מול אתגרים, וגישתו מעט יותר גמישה. לעומת זאת, פרפקציוניזם לא-אדפטיבי מתאפיין ביתר הישגיות ושאפתנות המובילים לפגיעה בתפקוד, בעקבות רמות גבוהות של חרדה בשל הפחד מכישלון. הפרפקציוניסט הלא-אדפטיבי תופס את עצמו כמי שאינו עומד בציפיות גם כשהוא מצליח, ואף פעם אינו חש סיפוק ממאמציו.
בהמשך אכן תואר הפרפקציוניזם כמבנה מורכב בעל קצוות שליליים וחיוביים וכמושג ובו היבטים תוך-אישיים ובין-אישיים השונים זה מזה באופיים ובהשפעתם על התפקוד. יואיט ופלט (1991) הציעו כי לפרפקציוניזם שלושה ממדים:
פרפקציוניזם המכוון כלפי העצמי (self-oriented perfectionism), המתבטא בהצבת סטנדרטים בלתי ריאליים, בבדיקה עצמית אינטנסיבית ובפחד מטעויות או מכישלונות בתחומים שונים.
פרפקציוניזם המכוון כלפי האחר (other-oriented perfectionism) – גורם בין-אישי שקשור להערכת האדם את האחרים המשמעותיים בחייו באופן מחמיר.
פרפקציוניזם המוכתב על ידי החברה (socially prescribed perfectionism), שמשמעותו צורך של אדם למלא אחר ציפיות גבוהות מאוד, שעל פי תפיסתו אנשים מציבים לו. צורך זה מבוסס על אמונה לא-רציונלית שלאחרים יש ציפיות מופרזות ממנו, ושהוא חייב לעמוד בהן לצורך אישור וקבלה.
סלייני (1996) יצר את מדד ה"כמעט מושלם", הכולל שלושה ממדים: סטנדרטים גבוהים, סדר (order) ופער. הממד פער מתייחס לפער הנתפס בין הסטנדרטים האישיים הגבוהים של האדם לבין מידת עמידתו בהם. זהו ההיבט השלילי המרכזי של הפרפקציוניזם. אנשים עם ציונים גבוהים בסולם זה, נוטים לחוות רמות גבוהות של דחק וחרדה, לצד תחושות חוסר ערך ודימוי עצמי נמוך.
סולם למדידת פרפקציוניזם (Big Three Perfectionism Scale) שנבנה על סמך מחקר בריטי-קנדי (מאי 2016, Journal of Psychoeducational Assessment) מבחין בין שלושה היבטים של פרפקציוניזם:
פרפקציוניזם נוקשה שמתאר את השאיפה להיות חסר פגמים ולהתנהל ללא טעויות. שאיפה זו יוצרת תחושת ערך עצמי נמוך ושברירי.
ביקורת עצמית המתייחסת לכל טעות שהאדם עושה ומגיבה לכך בחומרה; לכל מצב של חוסר ודאות שמזמן ביקורת; לכל כישלון; ולכל תגובה של הסביבה שניתן לפרשה כביקורת.
פרפקציוניזם נרקיסיסטי המתייחס לציפיות בלתי אפשריות מהאחר. הן מתבטאות בביקורתיות יתר כלפי הסביבה, חוסר הערכה לאחרים. חוויה שהאחר לא עונה לצרכים ולא נותן את היחס המיוחד שהפרפקציוניסט דורש.